«Λουκουμαδάκια» φούρνου με καραμέλες βουτύρου
Λουκουμαδάκια με καραμέλα βουτύρου και με ένα μυστικό την πιο ωραία κρούστα, πανεύκολο γλυκό με δύο μόνο υλικά και έτοιμο σε ελάχιστο χρόνο.
400 γρ. έτοιμη ζύμη για πίτσα ή για κρουασάν, 20 καραμέλες βουτύρου
Προθερμαίνουμε τον φούρνο στους 180° C.Απλώνουμε την έτοιμη ζύμη σε αλευρωμένη επιφάνεια. Την κόβουμε σε 20 τετράγωνα κομμάτια διαστάσεων περίπου 3x3 εκ. Ξετυλίγουμε τις καραμέλες. Ακουμπάμε σε κάθε κομμάτι φύλλου 1 καραμέλα.Την τυλίγουμε καλά με το φύλλο έτσι ώστε να εγκλωβιστεί στο εσωτερικό του, σχηματίζοντας μικρά μπαλάκια. Ακουμπάμε τα «λουκουμαδάκια» σε ταψί στρωμένο με λαδόκολλα, αφήνοντας μια μικρή απόσταση μεταξύ τους για να μην κολλήσουν κατά το ψήσιμο. Τα ψήνουμε στον φούρνο για 12-15 λεπτά, μέχρι να φουσκώσουν και να χρυσίσουν. Σερβίρουμε  τα λουκουμαδάκια μας ζεστά και, αν θέλουμε, πασπαλισμένα με λίγη ζάχαρη άχνη ή περιχυμένα με έτοιμο σιρόπι σοκολάτας.
Αλεύρι (ζύμες)